ᱯᱷᱚᱯᱷᱩᱸᱫᱽ ᱨᱮᱞᱣᱮ ᱥᱴᱮᱥᱚᱱ

ᱯᱷᱚᱯᱷᱩᱸᱫᱽ ᱨᱮᱞᱣᱮ ᱥᱴᱮᱥᱚᱱ (ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱫᱤᱵᱤᱭᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚᱦᱚ ᱞᱟᱹᱜᱤᱫ ᱛᱮ ᱯᱨᱚᱯᱚᱥᱮᱰ ᱟᱠᱟᱱᱟ) ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱚᱨᱤᱭᱚᱭᱟ ᱦᱚᱱᱚᱛ ᱨᱮ ᱢᱤᱫ "A" ᱛᱷᱚᱠ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱠᱳᱰ ᱫᱚ PHD ᱠᱟᱱᱟ ᱾ ᱱᱚᱣᱟ ᱫᱚ ᱚᱨᱭᱟ ᱦᱚᱱᱚᱛ ᱟᱨ ᱫᱤᱵᱤᱭᱟᱯᱩᱨ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱟᱨ ᱦᱟᱵᱽᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ ᱨᱮᱱᱟᱜ ᱠᱟᱱᱯᱩᱨ-ᱫᱤᱞᱞᱤ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱯᱨᱚᱭᱟᱜᱽᱨᱟᱡᱽ ᱨᱮᱞᱣᱮ ᱦᱟᱹᱴᱤᱧ ᱨᱮᱱᱟᱜ ᱠᱟᱱᱯᱩᱨ-ᱫᱤᱞᱞᱤ ᱦᱟᱹᱴᱤᱧ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱭᱤᱡ ᱢᱟᱹᱞᱤᱠ ᱴᱷᱮᱱ ᱢᱮᱱᱟᱜᱼᱟ ᱟᱨ ᱠᱚᱧᱮ ᱛᱟᱞᱢᱟ ᱨᱮᱞᱣᱮ ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱣᱟ ᱨᱮ ᱢᱚᱬᱮ ᱜᱚᱴᱟᱝ ᱴᱨᱮᱠ ᱟᱨ ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾

ᱴᱷᱟᱶ
ᱯᱷᱚᱯᱷᱩᱸᱫᱽ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱟᱨ ᱦᱟᱣᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ ᱨᱮᱱᱟᱜ ᱠᱟᱱᱯᱩᱨ-ᱫᱤᱞᱞᱤ ᱦᱟᱹᱴᱤᱧ ᱨᱮᱱᱟᱜ ᱠᱟᱱᱯᱩᱨ-ᱯᱷᱚᱯᱷᱩᱸᱫᱽ-ᱴᱩᱸᱰᱞᱟ ᱥᱟᱵᱽ-ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱟᱱᱯᱩᱨ ᱥᱮᱱᱴᱨᱟᱞ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱘᱓ ᱠᱤᱞᱚᱢᱤᱴᱚᱨ (᱕᱒ ᱢᱤᱞ) ᱟᱨ ᱴᱩᱸᱰᱞᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱑᱔᱘ ᱠᱤᱞᱚᱢᱤᱴᱚᱨ (᱙᱒ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ ᱫᱚ ᱑᱙ ᱥᱟᱭ ᱥᱮᱨᱢᱟ ᱨᱮ ᱦᱟᱣᱲᱟ ᱠᱷᱚᱱ ᱫᱤᱞᱞᱤ ᱫᱷᱟᱹᱨᱤᱡ ᱢᱤᱫ ᱨᱮᱞ ᱞᱟᱭᱤᱱ ᱵᱮᱱᱟᱣ ᱨᱮᱱᱟᱜ ᱠᱟᱹᱢᱤ ᱮᱦᱚᱵ ᱞᱮᱜᱼᱟ ᱾ ᱢᱩᱜᱚᱞᱥᱚᱨᱟᱭ ᱫᱷᱟᱹᱨᱤᱡ ᱞᱟᱭᱤᱱ ᱵᱮᱱᱟᱣᱚᱜ ᱠᱟᱱ ᱚᱠᱛᱚ ᱨᱮ ᱟᱨ ᱦᱟᱣᱲᱟ ᱥᱩᱨ ᱨᱮ ᱞᱟᱭᱤᱱ ᱠᱚ ᱠᱟᱹᱢᱤ ᱞᱟᱹᱜᱤᱫ ᱛᱮ, ᱯᱩᱭᱞᱩ ᱨᱮᱞ ᱑᱘᱕᱙ ᱥᱟᱞ ᱨᱮ ᱟᱞᱟᱦᱟᱵᱟᱫᱽ ᱠᱷᱚᱱ ᱠᱟᱱᱯᱩᱨ ᱫᱷᱟᱹᱨᱤᱡ ᱪᱟᱞᱟᱣ ᱞᱮᱱᱟ ᱟᱨ ᱑᱘᱖᱐ ᱥᱟᱞ ᱨᱮ ᱠᱟᱱᱯᱩᱨ-ᱤᱴᱟᱣᱟ ᱦᱟᱹᱴᱤᱧ ᱥᱮᱵᱟ ᱞᱟᱹᱜᱤᱫ ᱛᱮ ᱮᱛᱚᱦᱚᱵ ᱞᱮᱱᱟ ᱾ ᱑᱘᱖᱔ ᱥᱟᱞ ᱨᱮ ᱦᱟᱣᱲᱟ ᱠᱷᱚᱱ ᱫᱤᱞᱞᱤ ᱫᱷᱟᱹᱨᱤᱡ ᱯᱩᱭᱞᱩ ᱛᱷᱨᱩ ᱴᱨᱮᱱ ᱨᱮᱱᱟᱜ ᱠᱳᱪ ᱫᱚ ᱰᱷᱚᱝᱜᱟ ᱨᱮ ᱵᱷᱟᱨᱤ ᱠᱟᱛᱮ ᱟᱞᱞᱟᱦᱟᱵᱟᱫᱽ ᱨᱮ ᱡᱚᱢᱩᱱᱟ ᱜᱟᱰᱟ ᱯᱟᱨᱚᱢ ᱠᱮᱜᱼᱟ ᱾ ᱑᱘᱖᱕-᱑᱘᱖᱖ ᱥᱮᱨᱢᱟ ᱨᱮ ᱡᱚᱢᱩᱱᱟ ᱨᱮ ᱢᱟᱨᱮ ᱱᱟᱱᱤ ᱯᱚᱞ ᱯᱩᱨᱟᱹᱣ ᱥᱟᱶᱛᱮ, ᱴᱨᱮᱱ ᱨᱮᱱᱟᱜ ᱠᱟᱹᱢᱤᱦᱚᱨᱟ ᱮᱛᱚᱦᱚᱵ ᱮᱱᱟ ᱾

ᱡᱚᱲᱟᱣ ᱟᱠᱟᱱ
ᱱᱚᱣᱟ ᱫᱚ ᱠᱚᱴᱟ, ᱟᱜᱽᱨᱟ, ᱞᱚᱠᱷᱱᱚᱣ, ᱟᱞᱤᱜᱚᱲ, ᱯᱨᱚᱭᱟᱜᱽᱨᱟᱡᱽ, ᱵᱟᱨᱟᱬᱟᱥᱤ, ᱠᱚᱞᱠᱟᱛᱟ, ᱜᱩᱣᱟᱦᱟᱴᱤ, ᱯᱟᱴᱱᱟ, ᱱᱟᱶᱟ ᱫᱤᱞᱞᱤ ᱟᱨ ᱮᱴᱟᱜ ᱥᱚᱦᱚᱨ ᱠᱚ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ ᱾Several trains to stop at smaller stations

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱠᱟᱱᱯᱩᱨ-ᱯᱟᱱᱠᱤ ᱴᱚᱴᱷᱟ ᱫᱚ ᱑᱙᱖᱘-᱖᱙ ᱨᱮ ᱟᱨ ᱯᱟᱱᱠᱤ-ᱴᱩᱸᱰᱟᱞᱟ ᱫᱚ ᱑᱙᱗᱑-᱗᱒ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱟᱠᱟᱱᱟ ᱾

ᱵᱮᱵᱚᱥᱛᱟ ᱠᱚ
ᱯᱞᱮᱴᱯᱷᱚᱨᱢ ᱫᱚ ᱱᱟᱯᱟᱭ ᱛᱮ ᱨᱩᱠᱷᱤᱭᱟᱹ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱫᱚ ᱚᱴᱚ ᱟᱨ ᱵᱟᱥ ᱥᱴᱮᱱᱰ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱯᱷᱨᱤ ᱣᱟᱭ-ᱯᱷᱟᱭ, ᱯᱟᱨᱠᱤᱝ ᱟᱨ ᱥᱟᱭᱠᱮᱞ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮ ᱥᱢᱟᱨᱴ ᱠᱟᱨᱰ ᱛᱮᱭᱟᱨ ᱟᱠᱟᱱ ᱵᱩᱠᱤᱝ ᱢᱤᱥᱤᱱ ᱠᱚᱦᱚᱸ ᱮᱥᱴᱚᱵᱽ ᱟᱠᱟᱱᱟ ᱾ ᱨᱮᱞᱣᱮ ᱳᱵᱷᱟᱨ ᱵᱨᱤᱡᱽ ᱥᱩᱨ ᱨᱮ ᱢᱤᱫᱴᱟᱹᱝ ᱵᱩᱠᱤᱝ ᱚᱯᱷᱤᱥ ᱦᱚᱸ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱚᱲᱟᱜ ᱨᱮ ᱯᱷᱩᱨᱪᱟᱹ ᱠᱟᱹᱢᱤ ᱠᱚ ᱫᱚᱦᱚ ᱞᱟᱹᱜᱤᱫ ᱚᱲᱟᱜ ᱨᱮ ᱫᱤᱱ ᱨᱮ ᱯᱮ ᱫᱷᱟᱣ ᱢᱚᱰᱟᱨᱱ ᱯᱷᱩᱨᱪᱟᱹ ᱢᱤᱥᱤᱱ ᱠᱚᱦᱚᱸ ᱪᱟᱞᱟᱜ ᱠᱟᱱᱟ ᱾ ᱠᱞᱳᱥ-ᱥᱟᱨᱠᱤᱴ ᱴᱮᱞᱤᱵᱤᱡᱚᱱ ᱠᱮᱢᱮᱨᱟ ᱠᱚ ᱞᱟᱜᱟᱣ ᱟᱠᱟᱱᱟ ᱟᱨ ᱥᱴᱮᱥᱚᱱ ᱚᱲᱟᱜ ᱨᱮ ᱱᱟᱯᱟᱭ ᱛᱮ ᱠᱟᱹᱢᱤᱜ ᱠᱟᱱᱟ ᱾

ᱱᱮᱛᱟᱨ ᱜᱮ ᱯᱞᱮᱴᱯᱷᱚᱨᱢ ᱒ ᱟᱨ ᱓ ᱨᱮ ᱠᱳᱪ ᱤᱱᱰᱤᱠᱮᱴᱚᱨ ᱰᱤᱥᱯᱞᱮ ᱵᱳᱨᱰ ᱠᱚ ᱞᱟᱜᱟᱣ ᱟᱠᱟᱱᱟ ᱾ ᱚᱱᱟ ᱥᱟᱶᱛᱮ ᱡᱚᱛᱚ ᱨᱮᱞᱣᱮ ᱥᱴᱮᱥᱚᱱ ᱨᱮ ᱱᱟᱣᱟ ᱴᱨᱮᱱ ᱰᱤᱥᱯᱞᱮ ᱵᱳᱨᱰ ᱠᱚ ᱞᱟᱜᱟᱣ ᱟᱠᱟᱱᱟ ᱾

ᱤᱱᱯᱨᱟᱥᱴᱨᱚᱠᱪᱚᱨ
ᱥᱴᱮᱥᱚᱱ ᱨᱮᱫᱚ ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱟᱨ ᱢᱚᱬᱮ ᱜᱚᱴᱟᱝ ᱴᱨᱮᱠ ᱢᱮᱱᱟᱜᱼᱟ ᱾ ᱱᱟᱣᱟ ᱨᱮᱞᱣᱮ ᱚᱵᱷᱟᱨ ᱵᱨᱤᱡᱽ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱱᱟᱣᱟ ᱚᱵᱷᱟᱨ ᱵᱨᱤᱡᱽ ᱫᱚ ᱡᱟᱹᱯᱤᱫ ᱟᱨ ᱥᱤᱛᱩᱝ ᱨᱤᱛᱩ ᱨᱮ ᱚᱲᱟᱜ ᱵᱮᱵᱚᱥᱛᱟ ᱞᱟᱹᱜᱤᱫ ᱛᱮ ᱢᱮᱬᱦᱮᱫ ᱪᱷᱟᱛ ᱵᱮᱱᱟᱣ ᱟᱠᱟᱱᱟ ᱾ ᱯᱟᱥᱮᱱᱡᱚᱨ ᱠᱚ ᱱᱟᱯᱟᱭ ᱨᱩᱠᱷᱤᱭᱟᱹ ᱞᱟᱹᱜᱤᱫ ᱛᱮ ᱥᱤ.ᱥᱤ.ᱴᱤ.ᱵᱤ. ᱠᱮᱢᱮᱨᱟ ᱠᱚᱦᱚᱸ ᱠᱚ ᱞᱟᱜᱟᱣ ᱟᱠᱟᱱᱟ ᱾

ᱯᱞᱮᱴᱯᱷᱚᱨᱢ ᱨᱮ ᱯᱟᱥᱮᱱᱡᱚᱨ ᱠᱚ ᱥᱩᱵᱤᱫᱷᱟ ᱞᱟᱹᱜᱤᱫ ᱛᱮ ᱴᱨᱮᱱ ᱰᱤᱥᱯᱞᱮ ᱵᱳᱨᱰ ᱥᱟᱶᱛᱮ ᱠᱳᱪ ᱤᱱᱰᱤᱠᱮᱴᱚᱨ ᱰᱤᱥᱯᱞᱮ ᱥᱤᱥᱴᱮᱢ ᱦᱚᱸ ᱢᱮᱱᱟᱜᱼᱟ ᱾

ᱰᱮᱰᱤᱠᱮᱴᱮᱰ ᱯᱷᱨᱮᱴ ᱠᱚᱨᱤᱰᱚᱨ
ᱤᱥᱴᱚᱨᱱ ᱰᱮᱰᱤᱠᱮᱴᱮᱰ ᱯᱷᱨᱮᱴ ᱠᱚᱨᱤᱰᱚᱨDedicated Freight Corridor (DFC) ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱢᱟᱞᱜᱟᱹᱰᱤ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱟᱞᱜᱟ ᱟ ᱾ ᱯᱞᱮᱴᱯᱷᱚᱨᱢ ᱯᱩᱱ ᱨᱮᱱᱟᱜ ᱢᱩᱪᱟᱹᱫ ᱴᱚᱴᱷᱟ ᱨᱮ ᱟᱨᱦᱚᱸ ᱵᱟᱨᱭᱟ ᱨᱮᱞᱣᱮ ᱞᱟᱭᱤᱱ ᱵᱮᱱᱟᱣ ᱟᱠᱟᱱᱟ, ᱡᱟᱦᱟ ᱫᱚ ᱢᱟᱞᱜᱟᱹᱰᱤ ᱨᱮᱱᱟᱜ ᱥᱩᱵᱤᱫᱷᱟ ᱮᱢᱚᱜᱼᱟ ᱾

ᱴᱚᱴᱷᱟᱠᱤᱭᱟᱹ ᱞᱟᱲᱟᱣᱱᱟ ᱟᱨ ᱟᱹᱭᱫᱟᱹᱨᱤ
ᱫᱤᱵᱤᱭᱟᱯᱩᱨ ᱥᱴᱮᱥᱚᱱ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱞᱟᱹᱜᱤᱫ ᱛᱮ ᱫᱤᱵᱤᱭᱟᱯᱩᱨ ᱨᱤᱱ ᱟᱹᱰᱤ ᱜᱟᱱ ᱦᱚᱲ ᱠᱚ ᱟᱭᱢᱟ ᱫᱷᱟᱣ ᱞᱟᱲᱟᱣᱱᱟ ᱠᱚ ᱪᱟᱞᱟᱣ ᱞᱮᱜᱼᱟ ᱛᱟᱦᱮᱸᱫ, ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱯᱷᱚᱯᱷᱩᱸᱫᱽ ᱠᱷᱚᱱ ᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱥᱚᱦᱚᱨ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱚᱲ ᱠᱚ ᱱᱚᱣᱟ ᱠᱚ ᱞᱟᱹᱭ ᱠᱟᱛᱮᱫ ᱟᱠᱚᱣᱟᱜ ᱞᱟᱹᱠᱛᱤ ᱠᱚ ᱟᱸᱡᱚᱢ ᱠᱮᱫᱟ ᱡᱮ ᱴᱨᱮᱱ ᱴᱤᱠᱮᱴ ᱵᱩᱠ ᱚᱠᱛᱚ ᱨᱮ ᱥᱮᱱᱚᱜ ᱦᱚᱲ ᱫᱚ ᱱᱮᱛᱟᱨᱟᱜ ᱧᱩᱛᱩᱢ ᱛᱮ ᱠᱚ ᱵᱷᱮᱡᱟᱭᱟ ᱾ ᱟᱨ ᱱᱮᱛᱟᱨᱟᱜ ᱧᱩᱛᱩᱢ ᱫᱚ ᱫᱤᱵᱤᱭᱟᱯᱩᱨ ᱨᱮᱱᱟᱜ ᱧᱩᱛᱩᱢ ᱫᱚ ᱞᱚᱠᱥᱟᱱ ᱨᱮ ᱥᱮᱴᱮᱨᱚᱜᱼᱟ ᱾ ᱱᱩᱠᱩ ᱫᱚ ᱥᱳᱥᱤᱭᱟᱞ ᱢᱤᱰᱤᱭᱟ ᱨᱮ "ᱫᱤᱵᱤᱭᱟᱯᱩᱨ-ᱦᱟᱢᱟᱨᱟ ᱥᱣᱟᱵᱷᱤᱢᱟᱱ" ᱦᱮᱸᱰᱚᱞ ᱛᱮ ᱟᱭᱢᱟ ᱫᱷᱟᱣ ᱟᱠᱚᱣᱟᱜ ᱞᱟᱲᱟᱣᱱᱟ ᱠᱚ ᱪᱟᱞᱟᱣ ᱞᱮᱜᱼᱟ ᱾People started to get Phaphund railway station named Dibiyapur

ᱜᱟᱞᱮᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱚᱣᱨᱟᱭᱭᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱨᱚᱭᱟᱜᱽᱨᱟᱡᱽ ᱨᱮᱞᱣᱮ ᱦᱟᱹᱴᱤᱧ